Referat af RØST - Lokalråd for Rørup Sogn

Dagsorden for bestyrelsesmøde mandag den 19.9.2016 kl.19.00-21.00

Sted: Borgerhuset, Gelstedvej 10, 5560 Aarup.

1. **Godkendelse af referat fra møde den 22.8.2016 - Godkendt.**
2. **Rørup Sogneforening og RØST – hvad er RS opgave og hvad er RØST opgave.**

**Jens Bartholin har max. 30 min til at fremlægge RS opgave, og hvad de arbejder med i øjeblikket.**

Der blev hurtigt enighed omkring at Rørup sogneforening og Lokalrådet Røst kan/skal indgå i et samarbejde for at sikre at der ikke arbejdes på samme projekter i lokalområdet. Ligeledes blev det fremlagt at der skal være repræsenteret en person fra Rørup Sogneforening ved Lokalrådsmøder og et lokalrådsmedlem repræsenteret ved Rørup Sogneforeningens bestyrelsesmøder. Sidstnævnte skal dog først nærmere undersøges og eventuelt godkendes af Rørup sogneforeningens bestyrelse. En afklaring af dette forventes at være kommunikeret til lokalrådets formand inden næste lokalrådsmøde.

Kort gennemgang fra Jens Bartolin, som er formand af Rørup sogneforening:

*Opgaver og dækningsområder Rørup sogneforening:*

* Fremme/styrke fællesskabet i hele Rørup Sogn i form af aktiviteter på tværs af alle aldersgrupper.
* Arbejder aktivt på at forbedre områdets infrastruktur (stikord: asfaltering, fortov og mosen).
* Bestyrer Pedelordningen og via denne forskønner området for Assens Kommune imod betaling. Betaling der bruges til diverse udvalgte projekter i lokalområdet.
* Etableret et legepladsudvalg som arbejder på at udbygge legepladsen ved blandt andet Bellisvænget.
* Er lokalambassadør for området.
* Arbejder aktivt for at stoppe fraflytning.

*Opgaver og dækningsområder for Røst – Set i Rørup Sogneforenings øjne:*

* Lokalrådet skal have den direkte politiske kontakt med Assens Kommune og byråd med alt hvad det indebærer (udviklingstemaer og planer, lokal fysisk og økonomisk planlægning)
* Lokalrådet skal samarbejde på tværs af lokalråd og etablere samarbejde af disse (klyngesamarbejde - f.eks. cykelsti til Årup).
* Lokalrådet er det lokale politiske talerør hvor alle borger skal have mulighed for at deltage i debatter, forslag til ideer med videre.

1. **Rundkørsel**

Lokalrådet har fået følgende information af byrådsmedlem Poul Poulsen:

*2-sporet rundkørsel er besluttet i MTU og ØK, og endelig beslutning forventes i byrådet d.28/9.*

Der er ligeledes en artikel omhandlende dette i fyns stifttidende d. 20/9.

Lokalrådet holder fast i og støtter fortsat op omkring beslutningen om rundkørsel og vil aktivt arbejde for snarlig etablering.

Lokalrådet vil se nærmere på problematikken angående de trafikale udfordringer ved krydset: Gelstedvej.

1. **Status på skilte**

Der er blevet taget kontakt til Assens kommune(Embedsmand Jimmi Christensen) angående lokalskiltning af områderne i Rørup sogneforening. Jimmi har bedt om at få et oplæg på hvor disse skilte skal stå. Dette udarbejdes af lokalrådets medlemmer fra de pårørte områder (ansvarlig: Lis og Thorben)

Der er blevet undersøgt om etablering af infotavle i alle områderne i Rørup sogneforening. Jimmi fortæller ligeledes at dette godt kan lade sig gøre, dog kun imod godkendelse fra kommunen.

1. **Eventuelt**

Formand Lis Meng gennemgik hendes deltagelse i dialogmødet d. 8 sep. Og emnerne der blev behandlet. Til dette møde blev der sørget for at indlede dialogen i retning af infrastrukturen i Grønnemose.

Der skal udarbejdet et kort over lokalområdet for at synliggøre områderne i Rørup sogneforening. (ansvarlig: Tove).

Der blev besluttet at se nærmere på etablering af pedelordning i områderne: Gribsvad, Gl. Etterup, Ålsbo, hækkebølle og Rørup med videre. Der undersøges om nuværende pedelordning kan udvides til de nævnte områder. (ansvarlig: Thorben og Jens)

Der undersøges mulighederne for puljer der kan søges i assens kommune. Det udarbejdet en kort gennemgang af disse til næste møde (ansvarlig: Martin Breitenstein).